text.text: الرئيسيةالسيادة التونسيةالتضييق الأمني و أولوية السيادة التونسية
text.text_idx: #000006
text.text: التضييق الأمني و أولوية السيادة التونسية
text.text_idx: #000007
text.text: وتقدم الحزب القومي التونسي باعلام بوقفة احتجاجية قدام البنك المركزي (تعملت قدام المسرح البلدي نهار 8 جوان 2019).
text.text_idx: #000010
text.text: منطقة الأمن بباب بحر وين صبينا الإعلام بالوقفة رفضت تماما المكان بحجة منع الوقفات قدام المؤسسات العمومية. عذر اقبح من ذنب لنو المؤسسات العمومية منتهكة تماما بالنفوذ الأجنبي و لكن المنع يشمل التونسي، والتونسي كهو.
text.text_idx: #000011
text.text: كيف طلبنا وقفة قدام مجلس الشعب لإلغاء الحصانة البرلمانية وضحولنا في منطقة باردو انها بش تكون قدام الخصة لنو ممنوع قدام مجلس الشعب – بحجة النشاط الكثيف في نهار سبت.
text.text_idx: #000012
text.text: مجلس الشعب منتهك تماما بالتدخلات الأجنبية و لكن الوقفة التونسية في نهار راحتو بش تقلقو برشا.
text.text_idx: #000014
text.text: مرة في سيدي الظريف وقفني بوليس لمجرد انو وجهي غريب (منيش مزيان أو موهر وزيد نمشي على ساقيها و هذا يعني اني ماننتميش للمكان) و قريب تركبلي تهمة إرهاب رغم انو الاجانب يتعداو قبلي والبوليس الي وقفني يقوللهم “بونجور” و يبتسم في وجوهمم. وبعد نصحوني باش معادش نرجع لغادي، أرض الله واسعة.
text.text_idx: #000015
text.text: التونسي أي تونسي لازمو رخصة خاصة باش يدخل الصحراء وأماكن أخرى عسكرية لكن السفير الفرنسي ينجم يدخلها وينجم زادا يركب على الجمل والجندي التونسي يسوق بيه.
text.text_idx: #000016
text.text: التونسي ممنوع عليه الصيد في مواسم معينة لكن الأمراء الخليجيين مسموحلهم بالصيد تحت حماية الأمن الرئاسي الي مستعد يقتل حرس الغابات التونسي على جالهم.
text.text_idx: #000017
text.text: الأمن التونسي مهتم علخر بحركات التونسي مهتم بمراقبتو ومتابعتو ومحاصرتو و كان لزم خنقو. وقتها يولي صيد يولي بطل يولي فحل يولي مرعب. الوقفة الاحتجاجية التونسية تخوف وتقلق وترعب اصلا.
text.text_idx: #000018
text.text: مطالب النفاذ للمعلومة التونسية تمرض تمرج تفدد و كارثة اصلا .الممارسة المواطنية التونسية تتعرض لجميع انواع العراقيل و الضغوطات الامنية التي ما انزل الله بها من سلطان والي متعارضة اصلا مع القوانين و لكن تجري بحكم العادة و بحكم سياسة التضييق و التنفير الي استانس بيها البوليس التونسي.
text.text_idx: #000019
text.text: لكن التدخلات الأجنبية والنفوذ الأجنبي والاختراق الأجنبي والتجسس الأجنبي وكان لزم الارهاب الأجنبي عادي جدا.
text.text_idx: #000020
text.text: عام 2016 بعد ما تنشرت فضيحة دارتانيان الفرنسي الي فاحش 40 طفل تونسي مشينا ( في إطار جمعية المنتدى القومي التونسي) باش نصبو اعلام وقفة احتجاجية مررولنا كبدتنا، وتطييش بين الداخلية والوزارة الاولى ومنطقة باب سويقة. فما بوليس تصدم كيف سمع بيها قالنا هذي وقتاش صارت ؟؟.
text.text_idx: #000022
text.text: لأنو المواطن التونسي ولأن المواطنة التونسية ولأن الوعي التونسي هو القلق و مكمن الهواجس الأمنية التونسية.
text.text_idx: #000024
text.text: هكا هو الأمن التونسي صيد على التوانسة و لكن نعامة قدام الأجانب.
text.text_idx: #000026
text.text: الأمن التونسي تأسس كجهاز حماية النظام الحاكم حمايتو من المعارضة ومن المؤامرات الداخلية كهو هذا حد جهدو وتخمامو. لكن حماية الدولة لا أبداً ماتهموش.
text.text_idx: #000027
text.text: الأمن التونسية مينجمش يفهم أولوية السيادة التونسية مينجمش يفهم الوطنية التونسية مينجمش يفهم المواطنة التونسية. لنو تبنا وتدرب و تكون لحماية نظام تونسي تابع للخارج وضعيف قدام الخارج وفاسد و منبطح تماما و استانس بالمبررات البورقيبية لذا الاحترام، الشرف، الواجب، الكرامة، العزة و كل ماهو قيم عليا سامية قومية/وطنية تونسية يجهلهم تماما واصلا تبنى باش يحاربهم.
text.text_idx: #000030
text.text: نرجعو لموضوعنا. نرجعو للأصل للقضية المركزية #السيادة_التونسية.
text.text_idx: #000031
text.text: مسألة السيادة و القومية التونسية
text.text_idx: #000034
text.text: من المطالبة بالإعتذار الى تجريم الإستعمار
text.text_idx: #000038